****

 **KAZLŲ RŪDOS SAVIVALDYBĖS TARYBA**

**SPRENDIMAS**

**DĖL KELIŲ (GATVIŲ) ĮTRAUKIMO Į KAZLŲ RŪDOS SAVIVALDYBĖS VIETINĖS REIKŠMĖS KELIŲ (GATVIŲ) SĄRAŠUS TVARKOS APRAŠO PATVIRTINIMO**

2021 m. sausio 25 d. Nr. TS-15

Kazlų Rūda

Vadovaudamasi Lietuvos Respublikos vietos savivaldos įstatymo 6 straipsnio 32 punktu, 16 straipsnio 4 dalimi, Lietuvos Respublikos kelių įstatymo 3 straipsnio 3 dalimi, 4 straipsnio 3 dalimi ir 6 straipsnio 4 dalimi Kazlų Rūdos savivaldybės taryba n u s p r e n d ž i a:

Patvirtinti Kelių (gatvių) įtraukimo į Kazlų Rūdos savivaldybės vietinės reikšmės kelių (gatvių) sąrašus tvarkos aprašą (pridedama).

 Šis sprendimas per vieną mėnesį nuo jo paskelbimo arba įteikimo dienos gali būti skundžiamas Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka Lietuvos administracinių ginčų komisijos Kauno apygardos skyriui (Laisvės al. 36, 44240 Kaunas) arba Regionų apygardos administracinio teismo Kauno rūmams (A. Mickevičiaus g. 8A, 44312 Kaunas) Lietuvos Respublikos administracinių bylų teisenos įstatymo nustatyta tvarka.

Savivaldybės meras Mantas Varaška

 PATVIRTINTA

Kazlų Rūdos savivaldybės tarybos

2021 m. sausio 25 d. sprendimu

Nr. TS-15

**KELIŲ (GATVIŲ) ĮTRAUKIMO Į KAZLŲ RŪDOS SAVIVALDYBĖS VIETINĖS REIKŠMĖS KELIŲ (GATVIŲ) SĄRAŠUS TVARKOS APRAŠAS**

**I SKYRIUS**

**BENDROSIOS NUOSTATOS**

1. Kelių (gatvių) įtraukimo į Kazlų Rūdos savivaldybės vietinės reikšmės kelių (gatvių) sąrašus tvarkos aprašas (toliau – Aprašas) nustato kelių (gatvių) įtraukimo į Kazlų Rūdos savivaldybės vietinės reikšmės kelių (gatvių) sąrašą (toliau – Sąrašas) arba Kazlų Rūdos savivaldybės perspektyvinį vietinės reikšmės kelių (gatvių) sąrašą (toliau – Perspektyvinis kelių sąrašas) tvarką. Aprašas taip pat gali būti taikomas nagrinėjant klausimus dėl kelių (gatvių) išbraukimo iš minėtų sąrašų.

2. Aprašo nuostatos, išskyrus įvardytas Aprašo III skyriuje, netaikomos sodininkų bendrijų, įmonių ar organizacijų bei privačiuose sklypuose esantiems keliams (gatvėms).

**II SKYRIUS**

**KOMISIJA IR PRAŠYMŲ SVARSTYMO TVARKA**

3. Kelių (gatvių) įtraukimo į Sąrašą arba Perspektyvinį kelių sąrašą klausimams nagrinėti Kazlų Rūdos savivaldybės administracijos direktoriaus (toliau – Administracijos direktorius) įsakymu sudaroma nuolatinė komisija (toliau – Komisija). Komisija sudaroma iš ne mažiau kaip
5 narių, kurie yra Kazlų Rūdos savivaldybės administracijos valstybės tarnautojai arba darbuotojai. Komisija veikia pagal Administracijos direktoriaus patvirtintą komisijos darbo reglamentą ir, nagrinėdama kelių įtraukimo į Sąrašą klausimus, vadovaujasi šiuo Aprašu.

4. Prašymus dėl kelio (gatvės) įtraukimo į Sąrašą arba Perspektyvinį kelių sąrašą Kazlų Rūdos savivaldybės administracijai (toliau – Administracija) teikia seniūnijų seniūnai arba jų įgalioti seniūnijų darbuotojai. Komisijoje svarstomi tik rašytiniai prašymai, pateikti pagal Aprašo 1 priede pateiktą formą.

5. Seniūnaičiai, fiziniai ar juridiniai asmenys, norintys, kad tam tikras kelias (gatvė) būtų įtrauktas į Savivaldybės vietinės reikšmės kelių (gatvių) sąrašus, dėl šio klausimo turi kreiptis į seniūnijas. Seniūnijos, gavusios minėtų asmenų prašymus, jų pagrindu kreipiasi į Administraciją Aprašo 4 punkte nustatyta tvarka.

6. Klausimai dėl kelių (gatvių) įtraukimo į Sąrašą arba Perspektyvinį kelių sąrašą gali būti svarstomi ir Administracijos iniciatyva. Šiuo atveju rašytiniai prašymai Komisijai nėra teikiami, o klausimai tiesiogiai įtraukiami į Komisijos posėdžių darbotvarkes.

7. Komisija nagrinėja pateiktus prašymus ar Administracijos iniciatyva pateiktus klausimus dėl kelių (gatvių) įtraukimo į Sąrašą arba Perspektyvinį kelių sąrašą pagal Aprašo 2 priede nurodytus atrankos kriterijus, pildydama Aprašo 3 priede pateiktą kelio (gatvės) atitikties kriterijams formą. Komisija siūlo į Savivaldybės tarybos sprendimu tvirtinamą Sąrašą įtraukti tik realiai egzistuojančius (konstrukciją turinčius ir faktiškai naudojamus) kelius ir gatves, jei šie atitinka bent keturis Aprašo 2 priede nurodytus atrankos kriterijus. Tuo atveju, jei kelias (gatvė) neturi konstrukcijos (yra tik susisiekimo ir inžinerinės infrastruktūros koridorius)[[1]](#footnote-1), bet atitinka keturis ar daugiau Aprašo 2 priede nurodytų atrankos kriterijų, jį Komisija siūlo įtraukti į Perspektyvinį kelių sąrašą. Komisijos sprendimai įforminami protokolu.

8. Atsižvelgiant į Komisijos protokolus, kiekvienų metų sausio mėnesį yra parengiami atnaujinti Sąrašo ir Perspektyvinio kelių sąrašo projektai, kurie kartu su Tarybos sprendimo projektu teikiami tvirtinti Kazlų Rūdos savivaldybės tarybai.

**III SKYRIUS**

**ATVEJAI, KAI KELIAI IR GATVĖS Į SĄRAŠUS ĮTRAUKIAMI BE KOMISIJOS SPRENDIMO**

9. Į Aprašo 1 punkte įvardytus Sąrašus be Komisijos sprendimo įtraukiami:

9.1. Savivaldybei Lietuvos Respublikos susisiekimo ministerijos arba jos įgaliotos institucijos perduoti buvę valstybinės reikšmės keliai;

9.2. Privatiems asmenims priklausantys vietinės reikšmės vidaus keliai (gatvės), Savivaldybei perduoti teismų sprendimais.

**IV SKYRIUS**

**BAIGIAMOSIOS NUOSTATOS**

10. Šis Aprašas yra tvirtinamas ir keičiamas arba panaikinamas Kazlų Rūdos savivaldybės tarybos sprendimu.

Kelių (gatvių) įtraukimo į Kazlų Rūdos savivaldybės

vietinės reikšmės kelių (gatvių) sąrašus tvarkos

aprašo

1 priedas

(Seniūnijos herbas)

**KAZLŲ RŪDOS SAVIVALDYBĖS ADMINISTRACIJOS**

**\_\_\_\_\_\_\_\_\_\_\_\_\_\_ SENIŪNIJA**

|  |  |  |
| --- | --- | --- |
| Kazlų Rūdos savivaldybės administracijosdirektoriui \_\_\_\_\_\_\_\_\_\_\_ |  | 20\_\_-\_\_-\_\_ Nr. |

**PRAŠYMAS DĖL KELIŲ (GATVIŲ) ĮTRAUKIMO Į KAZLŲ RŪDOS SAVIVALDYBĖS VIETINĖS REIKŠMĖS KELIŲ (GATVIŲ) SĄRAŠUS**

Vadovaujantis Kelių (gatvių) įtraukimo į Kazlų Rūdos savivaldybės vietinės reikšmės kelių (gatvių) sąrašus tvarkos aprašo 4 punktu, prašome į Kazlų Rūdos savivaldybės vietinės reikšmės kelių (gatvių) sąrašus įtraukti šiuos kelius (gatves):

|  |  |  |  |  |  |  |  |
| --- | --- | --- | --- | --- | --- | --- | --- |
| **Eil. Nr.** | **Kelio (gatvės) pavadinimas** | **Gyvenamosios vietovės (miesto, kaimo) pavadinimas**  | **Kelio (gatvės) plotis m** | **Kelio (gatvės) ilgis km** | **Kelio (gatvės)****danga** | **Kelio (gatvės) pradžia\*** | **Kelio (gatvės) pradžia\*** |
| 1. |  |  |  |  |  |  |  |
| 2. |  |  |  |  |  |  |  |
| ... |  |  |  |  |  |  |  |

\*pateikti kelio (gatvės) pradžios ir pabaigos aprašymą, nurodant sankirtas su kitais keliais ir / arba sklypų, ties kuriais prasideda ir baigiasi kelias (gatvė), unikalius numerius.

PRIDEDAMA. (Seniūnaičių, fizinių ar juridinių asmenų prašymai, jei tokių yra.)

(Pareigų pavadinimas) (Vardas Pavardė)

––––––––––––––––––––––––––––––––––

Kelių (gatvių) įtraukimo į Kazlų Rūdos savivaldybės

vietinės reikšmės kelių (gatvių) sąrašus tvarkos

aprašo

2 priedas

**KELIŲ (GATVIŲ) ĮTRAUKIMO Į KAZLŲ RŪDOS SAVIVALDYBĖS VIETINĖS REIKŠMĖS KELIŲ (GATVIŲ) SĄRAŠUS ATRANKOS KRITERIJAI**

|  |  |  |
| --- | --- | --- |
| **Eil. Nr.** | **Kriterijaus pavadinimas** | **Kriterijaus apibūdinimas** |
| 1. | Kelias yra valstybinėje žemėje | Kelias atitinka šį kriterijų, jei jis yra valstybinėje žemėje arba suformuotame valstybinės žemės sklype (-uose), perduotame Kazlų Rūdos savivaldybei aptarnauti. |
| 2. | Susisiekimo ir inžinerinės infrastruktūros teritorijos žemės sklypas priklauso Kazlų Rūdos savivaldybei nuosavybės teise | Kelias atitinka šį kriterijų, jei keliui skirtas susisiekimo ir inžinerinės infrastruktūros teritorijos žemės sklypas nuosavybės teise yra valdomas Kazlų Rūdos savivaldybės |
| 3.1. | Kelio juosta yra ne mažesnė kaip numatyta Lietuvos Respublikos kelių įstatymo 11 straipsnio 2 dalyje | Kelias atitinka šį kriterijų, jei kelio juosta yra ne mažesnė kaip 8 m |
| 3.2. | Gatvės juosta tarp raudonųjų linijų ne mažesnė kaip numatyta STR 2.06.04:2014, IX skyriaus 33 d., 10 lentelėje | Gatvė atitinka šį reikalavimą, jei minimalus atstumas tarp gatvės raudonųjų linijų yra:D kategorijos g. 12 m,Ds kategorijos g. 5 m. |
| 4. | Įrengta važiuojamoji dalis, atitinkanti standartizuotų dangų konstrukcijas  | Kelias atitinka šį kriterijų, jei jo važiuojamoji dalis atitinka konstrukcijas, nurodytas Automobilių kelių standartizuotų dangų konstrukcijų projektavimo taisyklėse KPT SDK 19 |
| 5. | Kelias yra jungiamasis  | Kelias atitinka šį kriterijų, jei jis jungia kitus vietinės reikšmės kelius ar gyvenvietes tarpusavyje arba su pagrindiniais keliais |
| 6. | Kelias (akligatvis) veda ne mažiau kaip į 3 sodybas ir jame galima įrengti apsisukimo aikštelę  | Kelias (akligatvis) atitinka šį kriterijų, jei jis skirtas privažiuoti prie ne mažiau kaip 3 sodybų (namų valdų) ir jo gale įrengta arba yra galimybių įrengti apsisukimo aikštelę pagal STR 2.06.04:2014, tinkančią 2 ašių sunkvežimiui apsisukti |
| 7. | Kelias veda iki visuomeninės paskirties objektų | Kelias atitinka šį kriterijų, jei jis skirtas privažiuoti prie visuomeninės paskirties objektų. Visuomeninės paskirties objektais laikytini privataus verslo objektams nepriskirtini: darželiai, mokyklos, universalūs daugiafunkciai centrai, gydymo / reabilitacijos įstaigos, bibliotekos, priešgaisrinės gelbėjimo tarnybos, policijos įstaigos, kultūros centrai, muziejai, sporto centrai ir aikštynai, gamtos ir kultūros paveldo objektai, rekreacijos zonos |
| 8. | Kelias veda prie kitos paskirties žemės, numatytos viešajame registre arba planuojamos pagal kompleksinio ar specialiojo teritorijų planavimo dokumentus | Kelias atitinka šį kriterijų, jei jis skirtas privažiuoti prie esamų vienbučių ar daugiabučių gyvenamųjų namų kvartalų, esamų pramoninių, komercinių teritorijų arba numatytas privažiuoti prie tokių teritorijų pagal specialiojo ar kompleksinio teritorijų planavimo dokumentus |

 1. Gatvės juosta tarp raudonųjų linijų yra skirta įrengti važiuojamąją dalį ir kitus gatvės elementus (šaligatvius, pėsčiųjų ir dviratininkų takus), inžinerinius tinklus, transporto priemonių aptarnavimo pastatus, stovėjimo vietas, taršos slopinimo įrangą, želdinius. 10 lentelėje nurodytas gatvės juostos plotis gali būti sumažintas dviem atvejais:

1.1. kai netiesiami takai, tinklai ir nereikalinga taršos slopinimo įranga (tarša neviršija leistinų normų);

1.2. kai naudojami racionalesni inžinerinių tinklų įrengimo būdai, efektyvesnė taršos slopinimo įranga ir būdai.

2) Prireikus juostų skaičius gali būti padidintas.

3) Reikalavimai taikomi pėsčiųjų eismui.

4) Reikalavimai taikomi dviračių eismui.

DS Taikoma esamose urbanizuotose, kompaktiškai vienbučiais ir dvibučiais gyvenamaisiais pastatais užstatytose teritorijose ir senamiesčiuose. Senamiesčiuose teikti prioritetą pėstiesiems, paliekant minimalius pločius motorizuotam eismui.

5) Eismo juostos plotis gali būti didinamas esant poreikiui.

DS\* Taikoma susiformavusiose mėgėjų sodo teritorijose.

––––––––––––––––––––––––––––––––––––––

Kelių (gatvių) įtraukimo į Kazlų Rūdos savivaldybės

vietinės reikšmės kelių (gatvių) sąrašus tvarkos

aprašo

3 priedas

**KELIO (GATVĖS) ATITIKTIES KELIŲ (GATVIŲ) ĮTRAUKIMO Į KAZLŲ RŪDOS SAVIVALDYBĖS VIETINĖS REIKŠMĖS KELIŲ (GATVIŲ) SĄRAŠUS ATRANKOS KRITERIJAMS**

**VERTINIMO FORMA**

**1. Bendroji informacija apie vertinamą kelią (gatvę):**

1.1. kelio (gatvės) pavadinimas: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_;

1.2. seniūnijos, kurioje yra vertinamas kelias (gatvė), pavadinimas: \_\_\_\_\_\_\_\_\_\_\_\_\_\_\_\_\_;

1.3. gyvenamosios vietovės (miesto arba kaimo), kurioje yra vertinamas kelias (gatvė), pavadinimas: \_\_\_\_\_\_\_\_\_\_\_\_\_\_\_\_\_\_\_\_;

1.4. kelio (gatvės) ilgis \_\_\_\_\_ km, kelio (gatvės ) plotis \_\_\_\_\_ m;

1.5. kelio (gatvės) pradžia: \_\_\_\_\_\_\_\_\_\_\_\_\_\_\_\_\_\_\_\_\_\_;

1.6. kelio (gatvės) pabaiga: \_\_\_\_\_\_\_\_\_\_\_\_\_\_\_\_\_\_\_\_\_\_.

**2. Kelio (gatvės) atitiktis kelių (gatvių)įtraukimo į vietinės reikšmės kelių (gatvių)sąrašus atrankos kriterijams:**

|  |  |  |  |
| --- | --- | --- | --- |
| **Eil. Nr.** | **Kriterijaus pavadinimas** | **TAIP** | **NE** |
| 1. | Kelias yra valstybinėje žemėje | [ ]  | [ ]  |
| 2. | Susisiekimo ir inžinerinės infrastruktūros teritorijos žemės sklypas priklauso Kazlų Rūdos savivaldybei nuosavybės teise | [ ]  | [ ]  |
| 3.1. | Kelio juosta yra ne mažesnė kaip numatyta Lietuvos Respublikos kelių įstatymo 11 straipsnio 2 dalyje | [ ]  | [ ]  |
| 3.2. | Gatvės juosta tarp raudonųjų linijų ne mažesnė kaip numatyta STR 2.06.04:2014, IX skyriaus 33 d., 10 lentelėje | [ ]  | [ ]  |
| 4. | Įrengta važiuojamoji dalis, atitinkanti standartizuotų dangų konstrukcijas  | [ ]  | [ ]  |
| 5. | Kelias yra jungiamasis  | [ ]  | [ ]  |
| 6. | Kelias (akligatvis) veda ne mažiau kaip į 3 sodybas ir jame galima įrengti apsisukimo aikštelę  | [ ]  | [ ]  |
| 7. | Kelias veda iki visuomeninės paskirties objektų | [ ]  | [ ]  |
| 8. | Kelias veda prie kitos paskirties žemės, numatytos viešajame registre arba planuojamos pagal kompleksinio ar specialiojo teritorijų planavimo dokumentus | [ ]  | [ ]  |

**3. Komisijos išvada:**

Nagrinėjamas kelias (gatvė) atitinka ne mažiau kaip 4 atrankos kriterijus:

TAIP [ ]  NE [ ]

|  |  |  |
| --- | --- | --- |
| Kelią (gatvę) įtraukti į: | TAIP | NE |
| Kazlų Rūdos savivaldybės vietinės reikšmės kelių (gatvių) sąrašą | [ ]  | [ ]  |
| Kazlų Rūdos savivaldybės perspektyvinių vietinės reikšmės kelių (gatvių) sąrašą | [ ]  | [ ]  |

Komisijos pirmininkas \_\_\_\_\_\_\_\_\_\_\_\_\_\_\_\_\_\_\_\_\_\_

––––––––––––––––––––––––––––––––––

1. Pagal teritorijų planavimo dokumentus ir žemėtvarkos schemas numatyti susisiekimo koridoriai. [↑](#footnote-ref-1)